**Sinteza observaţiilor primite de la participanți**

**la P.O. – Monitorizarea dezechilibrelor generate de Părțile Responsabile cu Echilibrarea**

|  |  |  |  |  |
| --- | --- | --- | --- | --- |
| Nr. crt. | Instituţia emitentă | Articol paragraf | Modificarea propusă | Concluzia elaboratorului |
| 0 | 1 | 2 | 3 | 4 |
| 1 | CIGA ENERGY SA | Art.5.1 a) | Art.5.1 Responsabilităţile PRE şi ale membrilor PRE  a) Membrii PRE trebuie să planifice producţia şi achiziţiile …… (PRE nu poate planifica producţii şi achiziţii de energie) | Se preia, cu reformulare:  Fiecare titular de licență trebuie să planifice producția și achizițiile pentru fiecare interval de dispecerizare, astfel încât acestea să corespundă consumurilor anticipate (prognozate) și vânzărilor contractate, iar NF să fie în echilibru. |
| 2 | SE ELECTRICA SA | Art. 5.1 a) | Art. 5.1.Responsabilităţile PRE şi ale membrilor PRE  a) Fiecare titular de licenta trebuie sa planifice productia si achizitiile pentru fiecare interval de dispecerizare, astfel incat acestea sa corespunda consumurilor anticipate (prognozate) si vanzarilor contractate, iar NF sa fie in echilibru; | Se preia, cu reformulare:  Fiecare titular de licență trebuie să planifice producția și achizițiile pentru fiecare interval de dispecerizare, astfel încât acestea să corespundă consumurilor anticipate (prognozate) și vânzărilor contractate, iar NF să fie în echilibru. |
| 3 | CIGA ENERGY SA | Art.5.1 b) | Art. 5.1.b) PRE are responsabilitatea de a introduce în platforma PE NF în echilibru care să conţină următoarele elemente: producţia contractată, consumul contractat, schimburi interne şi externe …. (PRE notifică contracte, membrii acestuia având obligaţia de a corela consumul prognozat cu cel contractat) | Se reformulează:  PRE are responsabilitatea de a introduce în platforma PE NF care să conțină următoarele elemente: producția contractată, consumul prognozat, schimburile interne şi externe pentru Participanţii la Piaţa de Energie Electrică pentru care deţine responsabilitatea echilibrării, inclusiv pentru ea însăşi. |
| 4 | SE ELECTRICA SA | Art. 5.1 d) | Art. 5.1.d) PRE trebuie să transmită o notă explicativă privind justificarea transmiterii NF în dezechilibru in termen de 10 zile lucratoare de la solicitarea OTS, având la baza informarea primită de la titularul de licentă respectiv, conform prezentei proceduri; | Se preia, cu reformulare:  5.1.4 PRE trebuie să transmită o notă explicativă privind justificarea NF în dezechilibru în termen de 10 zile lucrătoare de la solicitarea OTS , având la bază informarea primită de la titularii de licentă responsabili de generarea dezechilibrului, conform prezentei proceduri. Nota explicativă va fi anexată la informarea transmisă către ANRE. |
| 5 | CIGA ENERGY SA | Art. 6.2.2 a) | a) Modulul dezechilibrului PRE la nivel orar mai mare sau egal cu 10 % **faţă de cota de piaţă de consum/producţie a PRE *.... (****Considerăm că este normal ca un PRE cu o cotă de piaţă de 25 % din consum de exemplu, să aibă dezechilibre în zona aceloraşi valori procentuale. În situaţia în care s-ar face o restrângere a procentului sub cota de piaţă s-ar produce o discriminare între PRE-urile mari şi cele mai mici. Analiza dezechilibrelor considerand o cotă de 10 % din dezechilibrul SEN pentru toate PRE-urile este arbitrar şi incorect din punctul nostru de vedere).* | Valoarea limita menționată la pct. 6.2.2.a. reprezintă 50 MWh/h în cazul unei valori a modulului dezechilibrului la nivel de SEN egală cu 500 MWh/h. Valorile dezechilibrelor sub 50 MWh/h pot fi acoperite prin rezervele de STS contractate la nivel de SEN. Depășirea acestei valori poate conduce la imposibilitatea de a compensa pierderea unor capacități de producție (care au fost luate în considerare la stabilirea rezervelor de STS contractate) și de a asigura o funcționare sigură a SEN. |
| 6 | CIGA ENERGY SA | Art. 6.2.2 c) | c) Abaterea medie pătratică zilnică a producţiei notificate faţă de producţia realizată la nivel de PRE mai mare de **30 %** în cel puţin 10 zile din lună, pentru luna analizată (*În general erorile de prognoză de producţie, în special pentru producţia regenerabilă eoliană şi solară sunt semnificativ peste nivelul propus de dv. iar PRE-urile având astfel de producţii înregistrează frecvent erori ale prognozei de peste 20 %*). | Nu se acceptă. Procedura nu a luat în considerare doar producția de energie din surse regenerabile. Considerăm că abaterea de 20 % este o valoare relevantă, luând în considerare faptul că la nivel de SEN aceasta înseamnă o abatere importantă la nivel de producție. |
| 7 | AFEER | Art. 5.1. c) | **5.1.c)** Fiecare PRE îşi ~~membrii din componenţa acesteia au~~ asumă responsabilitatea financiară pentru dezechilibrele dintre ~~de a asigura echilibrul între~~ poziția netă măsurată şi poziția netă contractată;“ | Se preia:  Fiecare PRE îşi asumă responsabilitatea financiară pentru dezechilibrele dintre poziția netă măsurată şi poziția netă contractată. |
| 8 | AFEER | Art.6.2 | **Referitor la pct. 6.2**  Având în vedere prevederile art. 21 alin. (3) (Art. 21(3) Participanţii la piaţă **sunt obligaţi să-şi** **asume responsabilitatea financiară pentru plata dezechilibrelor pe care le generează pe piaţa de energie electrică,** cu excepţia dezechilibrelor pentru care se aplică reguli de socializare/redistribuire stabilite de autoritatea competentă sau prevăzute explicit de legislaţia în vigoare, să respecte prevederile licenţelor şi ale reglementărilor emise de autoritatea competentă. Obligaţiile de plată vor fi achitate în termen de maximum o lună de la încheierea lunii de tranzacţionare, pe baza cantităţilor de energie electrică tranzacţionate măsurate.), precum şi prevederile art. 3, pct. 46 din Legea nr. 123/2012, în opinia noastră **nu este legal sancţionabil un PRE din motive de mărime şi/sau frecvenţă a dezechilibrului.** | Scopul procedurii este de a se reduce dezechilibrele la nivel de SEN, de a îmbunătăți și diversifica mecanismele de prognoză, cât și a celor de piață, nu de a sancționa.  ANRE decide ce măsuri vor fi luate, OTS va pune la dispoziție datele necesare (mărimea și frecvența dezechilibrelor). |
| 9 | AFEER |  | **Referitor la punctul 6.3 şi 6.4**  Conform celor menţionate la pct. 2, ar trebui comasate şi transmise la ANRE informările care reflectă situaţiile de NF transmise în „echilibru fals“ care au periclitat siguranţa SEN. | OTS nu decide dacă un PRE a avut un „echilibru fals”, ci doar informează ANRE cu privire la valoarea acestui dezechilibru. Cauzele privind dezechilibrul vor fi transmise de către titularii de licență prin intermediul PRE. |
| 10 | RWEA | ART. 5.1 | Referitor la pct. 5.1., propunere de reformulare după cum urmează:  “Fiecare PRE își asumă responsabilitatea financiară pentru dezechilibrele dintre poziția netă masurată și poziția netă contractată” | Se preia:  Fiecare PRE îşi asumă responsabilitatea financiară pentru dezechilibrele dintre poziția netă măsurată şi poziția netă contractată. |
| 11 | RWEA | - | În locul punctului 6.2.2. propunem următoarele:   * 1. Definirea inechivocă a evenimentului “periclitarea siguranței și sistemului”;   2. Definirea inechivocă a elementelor care să demonstreze acest termen;   3. Refacerea procedurii mai sus menționate, astfel încât să conțină definițiile de la punctele a) și b) cât și modul de identificare a celor responsabili;   4. Analiza și eventual propunerea unor modificări în legislația primară/secundară astfel încât să se elimine anumite prevederi care ar putea greva într-un mod defavorabil funcționarea Pieței de echilibrare; | În calculul rezervei terțiare rapide necesar a fi contractată a fost luată în considerare declanșarea celui mai mare grup din SEN la care s-a adăugat și o abatere de maxim 100 MWh/h a consumului prognozat față de consumul real din SEN, conform procedurii TEL-07.IV OP-DN/106.  Declanșarea celui mai mare grup din SEN se poate suprapune peste o abatere foarte mare a producției de energie electrică din surse regenerabile față de NF, situație în care rezervele de sistem disponibile ale SEN ar putea fi insuficiente. |
| 12 | RWEA |  | La alineatul 4: Mecanismele care generează rezultatele așteptate la acest punct nu sunt suficient de clar explicate. În cazul în care există deja o analiză care să fundamenteze această doleanță a Transelectretica, dorim ca studiul în cauză să ne fie prezentat. | Analizele efectuate conțin date confidențiale. Vă sugerăm să efectuați o analiză la nivelul PRE-ului dumneavoastră pentru a vedea impactul acestei proceduri, rezultatele simulărilor efectuate putând fi comparate cu cele obținute de către UNO-DEN pentru fiecare participant în parte. |
| 13 | RWEA, observație transmisă după întâlnirea din data de 17 mai 2016 | ART. 6.2.2.a), b) | 6.2.2 In etapa de decontare:  a) „modulul dezechilibrului PRE la nivel orar mai mare sau egal **cu 33 [%]** din valoarea modulului dezechilibrului total orar la nivel de SEN (suma algebrică a dezechilibrelor orare ale PRE - urilor), în mai mult de **33 [%]** din intervalele de dispecerizare în care modulul dezechilibrului total orar la nivel de SEN este mai mare de 500 [MWh], pentru luna analizată;”  b) „abaterea medie pătratică zilnică a producţiei notificate faţă de producţia realizată la nivel de PRE mai mare de **33 [%]** în cel puţin 10 zile din lună, pentru luna analizată.” | Se poate accepta, astfel:  a) modulul dezechilibrului PRE la nivel orar între **10 – 20 %** din valoarea modulului dezechilibrului total orar la nivel de SEN (suma algebrică a dezechilibrelor orare ale PRE - urilor), în mai mult de **50 %** din intervalele de dispecerizare în care modulul dezechilibrului total orar la nivel de SEN este mai mare de 500 [MWh], pentru luna analizată;”  b) „abaterea medie pătratică zilnică a producţiei notificate faţă de producţia realizată la nivel de PRE cuprinsă între **20 – 25 %** în cel puţin 10 zile din lună, pentru luna analizată.”  Din simularea realizată pentru mai multe luni cu dezechilibre mari la nivel de SEN, reiese că pentru valori ale modulului dezechilibrului PRE la nivel orar mai mari de 20 **%** din valoarea modulului dezechilibrului total orar la nivel de SEN, ar rezulta foarte puține situații de raportat, deși acestea au avut un impact important asupra funcționării SEN.  Considerăm că valoarea de **50 %** din intervalele de dispecerizare în care modulul dezechilibrului total orar la nivel de SEN este mai mare de 500 [MWh] este acoperitoare oricăror situații și corelată cu volumul rezervelor contractate. |